open-index/open-wikipedia-markdown huggingface dataset:
Ludwig Quidde

**Ludwig Quidde** (23. märts 1858 Bremen – 4. märts 1941 Genf) oli saksa patsifist.

Tänapäeval on ta tuntud peamiselt Saksa keisri Wilhelm II vastase kriitika tõttu. 1927. aastal sai ta Nobeli rahuauhinna.

Quidde veetis nooruse Bremenis. 1881. aastal sai ta Göttingeni ülikoolis doktorikraadi. 

1894. aastal avaldas ta 17-leheküljelise pamfleti "Caligula. Eine Studie über römischen Caesarenwahnsinn" ('Caligula. Uurimus keiserlikust hullumeelsusest'). Lühiessee teemaks on Rooma impeerium 1. sajandil, kuid selgelt on näha, et Quidde loob teoses paralleele keiser Caligula ja Wilhelm II vahel, süüdistades mõlemat suurushullustuses ja võimuahnuses. Quidde tungival nõudmisel avaldati teos autori kodanikunime all, mille tagajärjeks oli tema akadeemilise karjääri lõppemine.

Pärast seda, kui ta tegi halvustava märkuse Wilhelm I kohta, mõisteti ta süüdi keiserliku au haavamises ja määrati kolmeks kuuks vangi.

Kui 1933. aastal tuli võimule Adolf Hitler, põgenes Quidde Šveitsi, kuhu jäi elu lõpuni.
Robert Lewandowski

**Robert Lewandowski** (; sündinud 21. augustil 1988 Varssavis) on Poola jalgpallur, kes mängib ründajana Hispaania kõrgliiga klubis FC Barcelona ja Poola jalgpallikoondises. 

Varem on Lewandowski esindanud klubisid nagu Znicz Pruszków, Lech Poznań ja Dortmundi Borussia.

Ta valiti aastatel 2011–2017 seitsmel aastal järjest valitud Poola aasta jalgpalluriks.

2020. aastal valiti ta nii UEFA kui ka FIFA aasta parimaks jalgpalluriks

## Klubikarjäär
### Dortmundi Borussia

2010. aastal siirdus Lewandowski mängima Saksamaa kõrgliiga klubisse Dortmundi Borussia.

Ta tuli klubiga hooaegadel 2010–11 ja 2011–12 Saksamaa meistriks. Hooajal 2013–14 oli ta Bundesliga suurim väravakütt.

24. aprillil 2013 sai temast esimene jalgpallur, kes löönud ühes Meistrite Liiga poolfinaalmängus neli väravat, kui Dortmund alistas Madridi Reali ja jõudis 2012–13 hooaja Meistrite Liiga finaali. Finaalis tuli aga tunnistada Müncheni Bayerni 1:2 paremust.

### Müncheni Bayern
2014. aasta suvel liitus Lewandowski Dortmundi rivaalklubiga Müncheni Bayern.

Bayerniga on ta tulnud hooaegadel 2014–15, 2015–16, 2016–17, 2017–18 ja 2018–19 Bundesliga võitjaks.

22. septembril 2015 lõi Lewandowski Saksamaa kõrgliiga mängus Wolfsburgi vastu üheksa minutiga viis väravat.

Hooaegadel 2015–16, 2017–18 ja 2018–19 on ta olnud Bundesliga suurim väravakütt.

## Koondisekarjäär
Lewandowski debüteeris Poola jalgpallikoondises 10. septembril 2008 San Marinoga. Ta lõi samas mängus ka debüütvärava.

Ta lõi 2012. aasta Euroopa meistrivõistluste avamängus kogu turniiri esimese värava.

2016. aasta Euroopa meistrivõistluste veerandfinaalis lõi ta kohtumise avavärava hilisemale turniiri võitjale Portugalile.

## Saavutused
;Lech Poznań
* Ekstraklasa: 2009–10 
* Poola karikas: 2008–09
* Poola superkarikas: 2009
;Dortmundi Borussia
* Bundesliga: 2010–11, 2011–12
* DFB-Pokal: 2011–12
* Saksamaa superkarikas: 2013
;Müncheni Bayern
* Bundesliga: 2014–15, 2015–16, 2016–17, 2017–18, 2018–19
* DFB-Pokal: 2015–16, 2018–19
* Saksamaa superkarikas: 2016, 2017, 2018
*UEFA Meistrite liiga: 2020

## Viited

## Välislingid

*Robert Lewandowski (90minut.pl)
Muhammad Yunus

**Muhammad Yunus** (sündinud 28. juunil 1940 Chittagongis) on Bangladeshi majandusteadlane, pankur ja poliitik, Bangladeshi peaminister aastatel 2024–2026.

2006. aastal said Yunus ja tema  asutatud Grameen Bank Nobeli rahuauhinna. Ta on Grameen Banki juht ning mikrokrediidi ja -finantseerimise teerajaja.
Przemysław Tytoń

**Przemysław Tytoń** (sündinud 4. jaanuaril 1987 Zamośćis) on Poola jalgpallur, kes mängib väravavahina Hollandi kõrgliiga klubis Amsterdami Ajax.

## Klubikarjäär

2005–2007 mängis Tytoń klubis Górnik Łęczna ning 2007–2011 Hollandi klubis Roda JC. 2012–2014 mängis ta klubis PSV Eindhoven.

## Koondisekarjäär

Poola rahvuskoondises tegi Tytoń debüüdi 29. mail 2010 sõprusmängus Soome jalgpallikoondise vastu, mis lõppes 0:0.

Ta valiti ka teise väravavahina 2012. aasta Euroopa meistrivõistlustel osaleva Poola koondise koosseisu ning pääses väljakule avakohtumises Kreeka vastu pärast seda kui esimene väravavaht Wojciech Szczęsny 69. minutil punase kaardi sai. Ta tõrjus seejärel Giórgos Karagkoúnise penalti.

## Isiklikku
Przemysław Tytoń on 195 cm pikk.

## Saavutused
;PSV
*KNVB beker 2012
*Johan Cruijff Schaal: 2012

## Välislingid

*Przemysław Tytoń (www.90minut.pl)
Hüpoplaasia

**Hüpoplaasia** ehk **vaegmoodustus** ehk **vaegmoodustumus** on mingi elundi või koe arengupuue.

Räägitakse näiteks neeru hüpoplaasiast, tüümuse hüpoplaasiast.

## Vaata ka
*Aplaasia

## Viited
John Mott

**John Raleigh Mott** (25. mai 1865 Livingston Manor, Sullivani maakond, New Yorgi osariik – 31. jaanuar 1955) oli Noorte Meeste Kristliku Ühingu (YMCA) juht.

1946. aastal sai ta Nobeli rahuauhinna kristlike noorteorganisatsioonide asutamise ja arendamise eest.
Metropoliit

**Metropoliit** on kõrgeim piiskopi tiitel õigeusu kirikus pärast patriarhi.    

## Näited
Enne 325. aastat oli metropoliit kõrgeim vaimulik.

### Eesti Apostlik-Õigeusu Kirik
EAÕK 2003. aasta põhikirja kohaselt on metropoliit kiriku esivaimulik ja eestseisja, kelle valib EAÕK Täiskogu, kuid metropoliidi valimise kinnitab ja seab eluajaks ametisse Konstantinoopoli Oikumeenilise Patriarhaadi Püha Sinod. Metropoliit on ühtlasi EAÕK Tallinna peapiiskopkonna piiskop.

## Vaata ka
*Kiievi ja kogu Ukraina metropoliit
*Tallinna ja kogu Eesti metropoliit

## Viited
Murray Gell-Mann

**Murray Gell-Mann** (15. september 1929 Manhattan, New York – 24. mai 2019 Santa Fe, New Mexico) oli juudi päritolu Ameerika Ühendriikide füüsik, Nobeli füüsikaauhinna laureaat (1969).

Ta oli alates 1993. aastast California Tehnoloogiainstituudi emeriitprofessor (*Robert Andrews Millikan Professor of Theoretical Physics Emeritus*). Tema teadustööd on peamiselt seotud osakestefüüsikaga. Nobeli auhinna sai ta avastuste eest, mis on seotud elementaarosakeste klassifikatsiooniga. Ta tõi osakestefüüsikasse veidruse mõiste ja sõnastanud veidruse jäävuse seaduse. 1964. aastal esitas ta hüpoteesi kvarkide kohta (sõltumatult George Zweigist) ja 1973. aastal hüpoteesi gluuoni kohta. Tema tööd on olnud aluseks kvantkromodünaamika loomisele. 
Ta oli Santa Fe Instituudi loomise mõtte algatajaid.

## Haridus- ja töökäik
Gell-Mann lõpetas 19-aastaselt 1948. aastal Yale'i Ülikooli füüsika erialal bakalaureusekraadiga ning sai 1951. aastal Massachusettsi Tehnoloogiainstituudis doktorikraadi füüsikas.
 
Aastatel 1953–1954 töötas ta Chicago Ülikoolis abiprofessorina, 1954–1955 kaasprofessorina. Alates 1955. aastast töötab ta California Tehnoloogiainstituudis: aastatel 1955–1956 kaasprofessor, 1956–1967 professor, 1967–1993 *Robert Andrews Millikan Professor of Theoretical Physics* ja alates 1993 *R. A. Millikan Professor of Theoretical Physics Emeritus*.

## Tunnustus
 
*1959 – Dannie Heinemani matemaatilise füüsika auhind
*1966 – Richtmyeri mälestusauhind
*1993 – Lindberghi auhind
*2005 – Albert Einsteini medal
*2014 – Helmholtzi medal

#### Valitud teadusühingute liikmeks
*1960 – USA Rahvuslik Teaduste Akadeemia
*1964 – Ameerika Kunstide ja Teaduste Akadeemia
*1978 – Londoni Kuninglik Selts 
*1985 – Pakistani Teaduste Akadeemia
*1985 – India Teaduste Akadeemia
*1993 – Ameerika Filosoofiaselts (APS)
*1994 – Venemaa Teaduste Akadeemia
*2003 – Iiri Kuninglik Akadeemia

#### Valitud audoktoriks
Ta on valitud 12 ülikooli audoktoriks, sealhulgas:
*1959 – Yale'i Ülikool
*1967 – Chicago Ülikool
*1977 – Columbia ülikool
*1980 – Cambridge'i Ülikool
*1992 – Oxfordi Ülikool

## Viited

## Välislingid

* Murray Gell-Mann Nobeli auhinna lehel
Vidnoje

**Vidnoje** on linn Venemaal Moskva oblasti Lenini rajoonis.

Linn asub 3 km Moskva linna piirist lõunas.

1902. aastal tekkis paika Rastorgujevo suvitusasula. Linnaõigused ja uue nime sai 1965. aastal.

Linnas on kohalik ajaleht ja telekanal.

## Viited

## Välislingid
*http://www.vidnoe-adm.ru/
Kerry krahvkond

**Kerry krahvkond** (iiri keeles *Contae Chiarraí*) asub Iirimaa edelaosas Munsteri provintsis. 

Krahvkonna keskus ja suurim linn on Tralee. Suuremad asulad on veel Killarney, Listowel, Killorglin ja Castleisland.

## Välislingid

*Krahvkonna koduleht
Dmitrov

**Dmitrov** on linn Venemaal Moskva oblastis.

Linn asub 65 km Moskvast põhjas.

Dmitrovi asutas Juri Dolgoruki aastal 1154 paigas, kus sündis tema poeg Vsevolod. Nimi Dmitrov on seletatav sellega, et Vsevolodi kaitsepühak oli Demetrios Tessaloonikast. 1374. aastal sai asula linna staatuse.

## Vaata ka
*Dmitrovi osastisvürstiriik
Phillip Tobias

**Phillip Vallentine Tobias** (14. oktoober 1925 Durban – 7. juuni 2012 Johannesburg) oli Lõuna-Aafrika Vabariigi paleoantropoloog.

Ta õppis Witwatersrandi ülikoolis histoloogiat ja füsioloogiat ning töötas seejärel anatoomiaõppejõuna. Ta tegi uurimistööd näiteks Cambridge'i, Chicago ja Michigani ülikoolis.

Phillip Tobias oli üks silmapaistvamaid inimese evolutsiooni uurijaid. Ta töötas selleks näiteks inimlaste fossiilide leiukohtades Sterkfonteini koobastes ja Olduvai kuristikus.

1994. aastast oli ta Witwatersrandi ülikooli emeriitprofessor.

## Tunnustus
*1987 – Balzani auhind
*1996 – valitiLondoni Kuningliku Seltsi liikmeks
*1996 – valiti Ameerika Filosoofiaseltsi välisliikmeks
Tetris

**Tetris** (vene keeles Тетрис) on mõistatuse tüüpi videomäng, mis ilmus esmakordselt Nõukogude Liidus 6. juunil 1984 ning 1986. aastal Põhja-Ameerikas.

Mängu töötas välja ja programmeeris Aleksei Pažitnov, kes tuletas mängu nime arvulisest eesliitest tetra- (mängutükid koosnevad neljast osast) ja tennisest, mis on Pažitnovi lemmikspordiala.

Tetris oli esimene tarkvara, mida imporditi NSV Liidust Ameerika Ühendriikidesse, ning on siiani üks populaarsemaid ja levinumaid mänge maailmas. Seda võib mängida nii arvutites, mängukonsoolidel, mänguautomaatides, pihuseadmetes kui ka mobiiltelefonides. Ekraaniks on kasutatud isegi majaseinu.

Tetris on Guinnessi rekordite raamatu järgi enim porditud arvutimäng ja Tetrise koodimist kasutatakse uue programmeerimiskeele õppimisel esimese ülesandena vm harjutusliku koodimisprojektina Hello worldi suitsutesti järel. Algse Tetrise programmeeris Pažitnov Electronika 60 tekstirežiimis ja Pascalis, selle portis tema tellimusel IMB PC peale Turbo Pascalis toona 16-aastane Vadim Gerassimov, kes lisas mängule värvid ja edetabeli.

## Mängu põhimõte

Klassikalises tetrises on seitse erinevat mängutükki, mis koosnevad neljast võrdsest osast. Need langevad mänguväljal suvalises järjekorras ülevalt alla.

Mängija ülesanne on paigutada klotsid mänguvälja põhja nii, et need moodustaksid katkematu ja aukudeta rivi.

Kui üks rida saab täis, siis see kaob ning "torni" kõrgus väheneb selle võrra.

Mida rohkem ridu täis saadakse, seda suuremaks kasvab mängu skoor ja ka klotside langemise kiirus.

Kui mängutükid jõuavad mänguvälja ülemisse otsa ning takistavad uute klotside langemist, saab mäng läbi.

Eeldades, et klotsid langevad täielikult juhuslikult, kaotab teoreetiliselt iga mängija, ent selle juhtumiseks kuluks väga palju aega.

## Tetris Eestis

Eestis kirjutatud Tetrise tüüpi mängudest on olnud levis näiteks Assembleris kirjutatud Totrus (1988-1990), Juku peal levitati 1990. aastal vähemalt kolme eri varianti mängust, sh Pascalis programmeeritud hiirega juhitav Tetris, hilisematest MS-DOSil Assembleris programmeeritud graafiline ja helitaustaga Tetriz (1995), mitme mängijaga reaalaja võistlusvariant DarkSide Tetris (2002, 2007), milles on korraldatud ka avalikke turniire.

Tetrise programmeerimine on Ussimängu kõrval olnud standardülesandena Eesti ülikoolide programmeerimiskursuste kavades.

## Viited
Mobiilseade

**Mobiilseade** on IT-seadmed, mida on lihtne kaasas kanda ja käes hoides kasutada. Mobiilseadmete hulka kuuluvad näiteks mobiiltelefonid, GPS-vastuvõtjad, taskukonsoolid (Nintendo 3DS, Playstation Vita) ja meediapleierid (MP3-mängija).

## Vaata ka
* Mängukonsool
* Pihuarvuti
* Sülearvuti
* Nutitelefon
* Tahvelarvuti
Hubert Veldermann

**Hubert Veldermann** (17. oktoober 1929 Tallinn – 7. juuni 2012) oli eesti raadioajakirjanik.

Ta õppis aastatel 1949–1950 Tartu Riiklikus Ülikoolis metsandust ning lõpetas 1968. aastal NLKP KK Kõrgema Parteikooli.

Alates 1958. aastast töötas ta Eesti Raadios, tegi uudiselõike "Päevakajale" ja maaelusaateid, sealhulgas juhtis saadet "Tere hommikust, põllumehed!" Tegi ka teadussaateid ("Kristall") ja meelelahutussaateid (RAMETO). 

Alates 1. maist 1993 tegi Hubert Veldermann Vikerraadios igakolmapäevast merendussaadet "Ahoi!". Kuid aprillis 1998 loobus Eesti Raadio merendussaatest ning see kolis Kuku Raadiosse. Kuku Raadio saadet "Meretund" tegi Hubert Veldermann kuni elu lõpuni.

Hubert Veldermann oli lahkudes Eesti vanim tegutsev raadioajakirjanik.

## Tunnustus
* 1989 Eesti NSV teeneline ajakirjanik
* 2004 Valgetähe V klassi teenetemärk
* 2007 Kuldmikrofon

## Kolleegid Hubert Veldermannist
* Tõnis Erilaid: "Veltu pidevalt popsuv piip ja tema juba arvatavasti jääajast pärit Žiguli olid üle terve maja kuulsad. Arvatavalt võis ta olla üks viimaseid, kes žigulliga Tallinna vahel sõitis." 
* Riina Eentalu: "[Hubert Veldermann oli] eestiaegse galantse härrasmehe võrdkuju, kes oli enamiku raadiomaja naiste silmarõõm. Tal oli väga ilus pehme hääl. Aga veel targem jutt ja ütlemised, mis lausa paitasid õrnema soo kõrvu." 
* Tiit Karuks: "Jumaliku hääle oli talle andnud loodus, tema enda mureks jäi hoolitseda sisu eest. Seda lihvis ta nii kaua, et ümbritsejatel oli kannatus juba ammu katkenud. See omadus jälitas teda läbi elu." 
* Tiit Karuks: "Tema suu ei paindunudki midagi halvasti ütlema, solvama. Ning hingelt oli ta üdini raadiomees. Ja kuigi vahel tegi ta väikesi kõrvalhüppeid telesse, olid need ajutised ega meelitanud kuidagi teda Pandi kombel ekraani taha." (Ajakirjanik Urmas Vahe lisandus: "Räägitakse, et omal moel võttiski Hubert Veldermann pärast Valdo Pandi telesse minekut tema koha üle, Pandi mantli enda kanda.") 

## Viited
Krasnoarmeisk

**Krasnoarmeisk** on oblastilise alluvusega linn Venemaal Moskva oblastis, Krasnoarmeiski linnaringkonna keskus.

Linn asub 51 km Moskvast kirdes.

Linn arenes Muromtsevo külast, kuhu 1834. aastal rajati tekstiilivabrik. Linnaõigused sai 1947. aastal.

2002. aastal toimusid linnas rahvuslikul pinnal kokkupõrked, mille tulemusena asutati Liikumine Illegaalse Immigratsiooni Vastu.
Martin Kutman

**Martin Kutman** (12. juuli 1928 Estonka – 29. mai 2012) oli eesti kergejõustiklane ja treener.

Aastatel 1947–1952 tuli ta teivashüppes, tõkkejooksus, kolmikhüppes ja kümnevõistluses kokku kaheksa korda Gruusia meistriks ning püstitas viis Gruusia rekordit.

Ta lõpetas 1946. aastal Thbilisis kehakultuuritehnikumi ja 1951. aastal Gruusia Riikliku Kehakultuuriinstituudi ning töötas seejärel treenerina.

1952. aastal asus ta tööle Tartu Ülikooli kehakultuuriteaduskonda. Aastatel 1981–1989 oli ta kergejõustiku kateedri juhataja.

Martin Kutman võitis medaleid veteranide Euroopa ja maailmameistrivõistlustelt.

## Tunnustus
* 1978 Eesti NSV teeneline treener
* 2002 Tartu Ülikooli suur medal
* 2002 Eesti Kultuurkapitali kehakultuuri ja spordi aastapreemia (Eesti Spordimuuseumi vaimne ema selle loomisest alates, peavarahoidjana alusepanija mõtestatud ja süsteemsele tegevusele muuseumi kogude kujundamises)
* 2007 Tartu Ülikooli aumärk
* 2009 Eesti Vabariigi spordipreemia (**elutööpreemia** – pikaajalise ja tulemusliku pedagoogilise ning spordialase tegevuse eest)
* 2009 Tartu linna aukodanik ja Tartu Suurtähe kavaler

## Mälestuse jäädvustamine
Alates 2013. aastast peetakse Martin Kutmani mälestusvõistlusi.

## Viited

## Välislingid
* Martin Kutman – 80!
* Järelehüüe ajakirjas Universitas Tartuensis, 8. juuni 2012
Godwini seadus

**Godwini seadus** on Mike Godwini tähelepanek onlain-vestlustest.

1990. aastal sõnastatud seaduse kohaselt kasvab võrgudiskussiooni arenemisel tõenäosus, et keegi võtab jutuks Hitleri või natsid. Seejuures ei oma jutu teema tähtsust, Godwini arvates jõuab *iga* piisavalt pikk vestlus sarnaste tulemusteni.
Plotter

**Plotter** (ingl k *plot*  – ’joonestama’) on arvuti väljundseade, mis loob mingil kandjal, näiteks paberil vektograafilisi kujutisi (diagramme, graafikuid, tehnilisi jooniseid, kaarte) pidevjoonega kahekoordinaadilise juhtimise abil. Joont tekitatakse näiteks kuulkirjutiga või kserograafiliselt.

1990. aastatel võeti nende asemel kasutusele suureformaadilised printerid, mida mõnikord samuti plotteriteks nimetatakse. Need on tindiprinteri põhimõttel töötavad seadmed, mis võivad kanda joonkujutisi plakatipaberile, riidele, kleepkihiga kilele ja muule materjalile 1,3–5&nbsp;m laiuselt. Niisuguste seadmetega saab printida ka rastergraafikat.

Plotteri üks eriliike on lõikeplotter, millel on kirjuti asemel nuga, tänapäeval laserkiir.
Theodor Gebre Selassie

**Theodor Gebre Selassie** (sündinud 24. detsembril 1986 Třebíčis) on Tšehhi jalgpallur (kaitsja).

Alates 2012. aastast mängib ta Saksamaa Bundesliga klubis Bremeni Werder. Enne seda mängis ta Tšehhi klubides. 2008. aastal tuli ta Tšehhi meistriks Praha Slaviaga ja 2012. aastal Libereci Slovaniga.

Esimese mängu Tšehhi jalgpallikoondises pidas ta 4. juunil 2011 sõpruskohtumises Peruu vastu. Koondises mängis ta kuni 2019. aastani.

## Isiklikku

Theodor Gebre Selassie on 181 cm pikk. Tema isa on etiooplane ja ema tšehh.

## Saavutused
;Praha Slavia
*Tšehhi kõrgliiga: 2007–08
;Libereci Slovan
*Tšehhi kõrgliiga: 2011–12

## Välislingid
Igor Larionov

**Igor Nikolajevitš Larionov** (sündinud 3. detsembril 1960 Voskressenskis) on endine vene jäähokimängija.

Larionov oli keskründaja kuulsas kolmikus, mille ta moodustas koos Vladimir Krutovi ja Sergei Makaroviga.

Ta tuli Nõukogude Liidu koondises mängides jäähoki olümpiavõitjaks 1984. aastal Sarajevos ja 1988. aastal Calgarys ning sai Venemaa koondises hõbemedali 2002. aastal Salt Lake Citys. 

Aastatel 1982, 1983, 1986 ja 1989 kuulus ta maailmameistriks tulnud meeskonda; 1987 sai MM-ilt hõbe- ja 1985 pronksmedali.

NHL-is mängides kuulus ta Vancouver Canucksi, San Jose Sharksi, Detroit Red Wingsi, Florida Panthersi ja New Jersey Devilsi ridadesse.

## Välislingid
* Igor Larionov hockeydb.com lehel
Nõukogude Liidu jäähokikoondis

**Nõukogude Liidu jäähokikoondis** oli Nõukogude Liidu esindusmeeskond jäähokis.

Koondis oli aastatel 1954–1991 ülekaalukalt edukaim jäähokikoondis. Koondis tuli seitse korda olümpiavõitjaks (1956, 1964, 1968, 1972, 1976, 1984, 1988) ning sai olümpiamängudelt ühe hõbe- (1980) ja ühe pronksmedali (1960). Maailmameistrivõistlustelt võideti 22 kuld-, 7 hõbe- ja 5 pronksmedalit.

Koondise treener oli aastatel 1977–1991 Viktor Tihhonov.

## Mängijaid
*Helmuts Balderis
*Vjatšeslav Bõkov
*Vitali Davõdov
*Vjatšeslav Fetissov
*Anatoli Firsov
*Valeri Harlamov
*Aleksandr Jakušev
*Valeri Kamenski
*Sergei Kapustin
*Aleksei Kassatonov
*Vladimir Krutov
*Igor Larionov
*Sergei Makarov
*Aleksandr Maltsev
*Boriss Mihhailov
*Vladimir Petrov
*Aleksandr Ragulin
*Vladislav Tretjak
*Valeri Vassiljev

## Tulemused
### [[Jäähoki olümpiamängudel|Olümpiamängudel]]
* 1956 –  **olümpiavõitja**
* 1960 –  pronksmedal
* 1964 –  **olümpiavõitja**
* 1968 –  **olümpiavõitja**
* 1972 –  **olümpiavõitja**
* 1976 –  **olümpiavõitja**
* 1980 –  hõbemedal
* 1984 –  **olümpiavõitja**
* 1988 –  **olümpiavõitja**

### [[Jäähoki maailmameistrivõistlused|Maailmameistrivõistlustel]]

## Välislingid
* Hockey CCCP International
Vladimir Petrov

**Vladimir Petrov** (vene keeles Владимир Владимирович Петров; 30. juuni 1947 Krasnogorsk – 28. veebruar 2017 Moskva) oli NSV Liidu jäähokikoondise ründaja.

Ta tuli jäähokis olümpiavõitjaks 1972. aastal Sapporos ja 1976. aastal Innsbruckis ning pälvis hõbemedali 1980. aastal Lake Placidis.

Maailmameistrivõistlustel saavutas Petrov 9 kuldmedalit: 1969–1971, 1973–1975, 1978, 1979 ja 1981. Nendele lisandus hõbemedal 1972. ja pronksmedal 1977. aastast. Euroopa meistrivõistlused olid maailmameistrivõistlustega ühendatud, aga arvesse läksid ainult tulemused Euroopa meeskondade vahel. Euroopa meistrivõistlustel saavutas Petrov 8 kuldmedalit: 1969, 1970, 1973–1975, 1978, 1979 ja 1981. Neile lisandusid hõbemedalid 1971 ja 1972 ning pronksmedal 1977. Aastail 1973, 1977 ja 1979 valiti ta MM-i parimaks ründajaks.

NSV Liidu meistriks jäähokis tuli Petrov aastail 1969–1981 11 korda. Kolmel korral saavutas ta hõbemedali (1969, 1974 ja 1976), teistel aastatel võitis. Karikavõistlused võitis ta viis korda: 1968, 1969, 1973, 1977 ja 1979. Sellele lisandus karikafinaali jõudmine 1976.

Petrov oli viis korda NSV Liidu jäähokimeistrivõistluste resultatiivseim mängija: 1970, 1973, 1975, 1978 ja 1979. See oli omal ajal rekordiline saavutus, kuid Sergei Makarov oli 1980. aastatel 9 korda NSV Liidu jäähokimeistrivõistluste resultatiivseim.

Petrov mängis ainult kolmes klubis: 1965–1967 Krõlja Sovetovis, 1967–1981 AKSK-s ja 1981–1983 Leningradi ASK-s. AKSK-s ja NSV Liidu koondises moodustas ta ründekolmiku koos Boriss Mihhailovi ja Valeri Harlamoviga.

Petrov oli 22. maist 1992 kuni 8. aprillini 1994 Venemaa hokiföderatsiooni president.

2006. aastal valiti ta IIHF-i Kuulsuste Halli liikmeks.

## Viited
Arnika

**Arnika** (*Arnica*) on rohttaimede perekond korvõieliste sugukonnast.

## Levila
Arnikad on levinud Põhja-Ameerikas, Kesk-Euroopas, Ida-Euroopas ja Aasia põhjaosas. Enamik liike kasvab Põhja-Ameerika loodeosas. Endise Nõukogude Liidu aladel kasvas 8 liiki arnikaid. Eestis pärismaiseid arnikaliike pole.

## Kirjeldus
Kõrgus on tavaliselt 15 kuni 60 cm. Neil on kollane korvõisik, mis meenutab härjasilma õisikut. Õisik on varre tipus. Arnikad on püsikud. 

## Kasutamine
Mägiarnika on olnud kasutusel ravimtaimena. Kuivatatud õisikutes tehtud arnikatinktuuri kasutati nihestustest ja muljumishaavadest tekkinud verevalumite puhul. 

Ravimtaimena kultiveeritakse mägiarnikat, Chamisso arnikat ja *[[Arnica foliosa]]*. Arnikaid kasvatatakse ilutaimena kiviktaimlates.

## Liigid
Liike on umbes 32. Nende seas on:
**Arnica alpina* – alpi arnika
**[[Arnica acaulis]]*
**[[Arnica amplexicaulis]]*
**Arnica angustifolia* – ahtalehine arnika
**[[Arnica cernua]]*
**Arnica chamissonis* – Chamisso arnika 
**Arnica cordifolia* – südajalehine arnika
**[[Arnica dealbata]]*
**[[Arnica discoidea]]* 
**[[Arnica fulgens]]*
**[[Arnica ×gracilis]]*
**[[Arnica griscomii]]*    
**Arnica lanceolata* – süstjas arnika 
**Arnica latifolia* – laialehine arnika 
**[[Arnica lessingii]]*    
**[[Arnica lonchophylla]]*    
**[[Arnica longifolia]]*    
**[[Arnica louiseana]]*    
**[[Arnica mallotopus]]*    
**Arnica mollis* – pehme arnika 
**Arnica montana* – mägiarnika
**[[Arnica nevadensis]]*
**[[Arnica ovata]]*
**[[Arnica parryi]]*
**[[Arnica rydbergii]]*               
**Arnica sachalinensis* – sahhalini arnika
**[[Arnica sororia]]* 
**[[Arnica spathulata]]*
**[[Arnica unalaschcensis]]*
**[[Arnica venosa]]*
**[[Arnica viscosa]]*

## Välislingid
Jakub Błaszczykowski

**Jakub Błaszczykowski** (sündinud 14. detsembril 1985 Truskolasy külas Poolas) on Poola jalgpallikoondise ja Poola kõrgliiga klubi Krakówi Wisła poolkaitsja. Błaszczykowski oli 2010–2014 Poola koondise kapten.

Debüüdi rahvuskoondises tegi Jakub 2006. aasta märtsis Saudi Araabia vastu.

Aastatel 2008 ja 2010 on ta valitud Poola aasta jalgpalluriks.

## Saavutused

### Wisła Kraków
*Ekstraklasa (1): 2004–05

### Dortmundi Borussia
*Saksamaa meister (2): 2010–11, 2011–12
*DFB-Pokal (1): 2011–12
*DFL-Supercup (3): 2008, 2013, 2014

## Välislingid

*Jakub Błaszczykowski (90minut.pl)
Kaerasori

**Kaerasori** (*Gryllotalpa gryllotalpa*) on kaerasorilaste sugukonda kuuluv võrdlemisi suur sihktiivaline putukas. 

Kaerasorid elavad maa sees, kaevandades pikki ja üsna sügavaid käike. 

Kaerasori laulab öösiti. Laul on tugev sirin.

## Välislingid

*
Neil Hardwick

**Robert Neil Hardwick** (sündinud 22. juulil 1948 Teversalis) on inglise päritolu Soome lavastaja, stsenarist, näitleja ja kirjanik.

Ta õppis Cambridge'i ülikoolis algul füüsikat ja hiljem filosoofiat. Alates 1969. aastast elab ta Soomes.

Neil Hardwick on lavastanud nii telesarju, filme kui ka teatrilavastusi, kirjutanud telesaadete ja sarjade stsenaariume, osalenud keeleõppe-, meelelahutus- ja komöödiasarjades näitlejana, juhtinud televisioonis jutusaateid ning kirjutanud mitu raamatut.

## Välislingid
* Neil Hardwick andmebaasis IMDb
* Teleintervjuu
Hertu mõis

**Hertu mõis** (saksa keeles *Hermet*) oli Valtu kõrvalmõis Rapla kihelkonnas Harjumaal. Nüüdisajal jääb kunagine mõis Rapla valda Rapla maakonnas.

## Vaata ka
*Eesti mõisate loend

## Välislingid
*Hertu mõisast Eesti mõisaportaalis
*Hertu (Härtu) mõis (Mõisate ülevaated) - Muinsuskaitseameti digitaalarhiiv
*Eesti Ajalooarhiivi kinnistute register: Hertu mõis (Rapla khk)
Kaerasorilased

**Kaerasorilased** ehk **sorilased** (*Gryllotalpidae*) on putukate sugukond sihktiivaliste seltsis.

Sugukonnas on 8 retsentset perekonda, kokku umbes 100 liigiga.

Eestis elab sellest sugukonnast üks liik – kaerasori (*Gryllotalpa gryllotalpa*).
Jan Długosz

**Jan Długosz** (ka **Joannes**, **Ioannes** või **Johannes**, **Longinus** või **Dlugossius**; 1. detsember 1415 Stara Brzeźnica – 19. mai 1480 Kraków) oli poola vaimulik, kroonik ja diplomaat.

Ta õppis Krakowi ülikoolis ning töötas Krakowis kanoonikuna. 1434–1452 oli ta kanoonik Kłobuckis.

Poola kuningas Kazimierz IV saatis Długoszi diplomaatiliste ülesannetega paavsti ja Rooma keisri juurde. Samuti osales ta Kolmeteiskümneaastase sõjaga (1454–1466) seotud läbirääkimistes. Pärast üht õnnestunud diplomaatilist käiku 1466. aastal usaldati talle kuninga poja õpetamine.

Jan Długoszit tuntakse ennekõike tänu tema teosele "Annales seu cronici incliti regni Poloniae", mis jutustab Euroopa ajaloosündmustest aastatel 965–1480. Endast kirjutas ta teoses kolmandas isikus.
HRT F1

**HRT Formula 1 Team** oli Hispaania Vormel 1 meeskond. See on kandnud ka nimesid **Campos Meta 1** ja **Hispania Racing**.

HRT peakorter asus Madridis.

HRT alustas osalemist Vormel 1 sarjas 2010. aastal. 2011. aastal sai HRT 11. koha.

2012. aasta hooajal sõidavad meeskonnas Pedro de la Rosa ja Narain Karthikeyan.

2012. aastal ei teeninud meeskond ühtki punkti. See jäi nende viimaseks hooajaks.

## Välislingid
* Koduleht
2012. aasta Malaisia grand prix

**2012. aasta Malaisia Grand Prix** oli 2012. aasta Vormel 1 hooaja teine etapp. See peeti Malaisias Sepangi ringrajal 25. märtsil 2012.

Sõideti 56 ringi, võistluse kogupikkus oli 310,408 km. Ilm oli pilves ja vihmane.

Esimese stardikoha sai kvalifikatsioonis Lewis Hamilton, võistluse võitis Fernando Alonso, kiireima ringi sõitis Kimi Räikkönen (1.40,722).

## Tulemused
### Kvalifikatsioon

** Kimi Räikkönen sai käigukasti vahetamise tõttu karistuse +5 stardikohta*
*** Heikki Kovalainen sai eksimuse eest eelmisel etapil karistuse +5 stardikohta*

### Võistlus
Areni-1 veiniköök

**Areni-1 veiniköök** on 6100 aasta vanune veiniköök, mis avastati 2007. aastal Areni-1 koopakompleksist Areni küla lähedalt Vajotsh Dzori maakonnast Armeeniast. Avastuse tegid Armeenia ja Iirimaa arheoloogid. Neid juhtisid Boris Gasparjan Armeenia Rahvuslikust Teaduste Akadeemiast ja Ron Pinhasi Corki Ülikoolist Iirimaal. Väljakaevamisi finantseerisid Gfoelleri fond (USA) ja Corki Ülikool. California Ülikool Los Angeleses liitus projektiga 2008. aastast ja on alates sellest osalenud finantseerimises koos National Geographic Societyga. Veiniköögi väljakaevamised lõppesid 2010. aastal.

Leid koosnes käärimisvaadist, viinamarjapressist, säilituspurkidest ja potikildudest. Leitud veinikööki peetakse vähemalt 1000 aastat vanemaks kui vanuselt teist teadaolevat veinikööki, mis leiti 1963. aastal Jordani Läänekaldalt.

Samast kohast leiti ka Areni-1 saabas.

## Leiud
Väljakaevamised Areni-1-s algasid 2007. aastal ja kestsid 2010. aasta septembrini. Armeenia, Ameerika ja Iiri arheoloogid kaevasid välja suure ja hästi säilinud 60 sentimeetri sügavuse vaadi koos meetri pikkuse savist kausiga, mis oli kaetud malvidiniga. Lisaks leiti viinamarja seemneid, pressitud viinamarjade jääke, kuivatatud ploome, pähkleid ja kuivanud vääte. Iidsete haudade komplekti juurest leiti mitmeid jooginõusid, mis viitab, et kompleksi kasutati matusetseremooniate ja rituaalide läbiviimiseks. Koobas jäeti maha, kui selle lagi sisse varises. Orgaaniline materjal säilis tänu sellele, et see oli kaetud lambasõnnikuga. Lambasõnnik takistas seentel orgaanilise materjali lagundamist.

## Analüüs
Veinipressi põhjast võetud proovide keemilise analüüsi esmased tulemused avaldati 2011. aasta jaanuaris ajakirjas Journal of Archaeological Science.

California Ülikooli Irvine'is läbi viidud botaaniline ja radiosüsiniku analüüsi järgi rajati Areni-1 veiniköök vahemikus 4100–4000 eKr ehk hilisel vaseajal. Areshiani arvates pressisid veinimeistrid viinamarju savikausis oma jalgadega. Mahl jooksis kausist vaati, kus see kääritati ja hiljem paigutati vein säilitamiseks purkidesse. Vaadi mahuks on hinnatud 53–57 liitrit (14–15 gallonit). 

Areshiani sõnul on tegemist tähtsa avastusega aianduse uurimisel. Biomolekulaararheoloog Patrick E. McGovern Pennsylvania Ülikooli arheoloogiamuuseumist peab leidu samuti oluliseks, kirjeldades seda kui "tähtsa ja unikaalse leiuna, mis näitab veini tootmist suures koguses, millest omakorda nähtub, et inimesed olid juba viinapuu juba kodustanud".

Pole täpselt teada, kes selles piirkonnas tollal elasid, kuid mõned uurijad on oletanud, et tegemist võis olla varase Taga-Kaukaasia kultuuri esindajatega, kes tegelesid aktiivselt kaubandusega.

## Viited

## Välislingid
Lellapere mõis

**Lellapere mõis** (saksa keeles *Lellefer*) oli rüütlimõis Rapla kihelkonnas Harjumaal. Nüüdisajal jääb kunagine mõis Kehtna valda Rapla maakonnas.

Lellapere mõisa valdajad olid: 1626 Klaus Hastfer, 1669 Johann Winrich Delwig, 1708 Reinhold Wilhelm von Essen (1669–1732), 1722. aastast Justus Johann Riesenkampff, ~ 1733 Fockid, 1754 Arend Wilhelm Taube, 1770 Karl Friedrich Staal ja sestpeale ühised omanikud Järvakandi mõisaga. 1910 Peeter Puck, 1911 Olaf Grünewaldt.

Peahoone oli väike puitvoodriga maja.

## Vaata ka
*Eesti mõisate loend

## Viited

## Välislingid
*Eesti Ajalooarhiivi kinnistute register: Lellapere mõis (Rapla khk)
Ohukotsu mõis

**Ohukotsu mõis** (saksa keeles *Odenwald, Nyenhave*, aastani 1843 *Odenkotz*) oli rüütlimõis Rapla kihelkonnas Harjumaal. Nüüdisajal jääb kunagine mõis Märjamaa valda Rapla maakonnas.

Ohukotsu mõisa on esmamainitud 1484. aastal, 1554. aastal kuulus Reinhold von Tiesenhausenile, 1586. aastast läks abielu teel Reinhold von Tiesenhauseni tütre Elisabethiga, Winrich von Delwigile, kes müüs 1595. aastal Rootsi rittmeister Moritz Wrangellile. Feldmarssal Moritz Wrangell põgenes 1604. aastal Poolasse ja pantis 1614. aastal Ohukotsu mõisa Johann Müllerile. Mõis riigistati Rootsi riigile ja Rootsi kuningas Gustav II Adolf läänistas 1615. aastal Ohukotsu Jacob de la Gardiele, kes selle hiljem välja ostis ning müüs 1616. aastal rittmeister Lorenz Wagnerile, kes müüs mõisa 1626. aastal ooberst Berend von Taubele  (1585–1676).) 

Berend von Taube pärija oli tema poeg Otto Reinhold Taube, kes vahetas 1676 Ohukotsu ja Põlli mõisad, Jobst Friedrich von Ulrichiga Tammiku mõisa vastu Kose kihelkonnas. Jobst Friedrich von Ulrich (surn. ~ 1707), müüs 1684 Ohukotsu ja Põlli mõisad leitnant Jobst Friedrich von Dückerile, kelle poeg ja pärija, Otto Friedrich Dücker müüs Ohukotsu mõisa oma õe, Anna Helena abikaasale kapten Johann Winrich von Delwigile. Johann Weinrich von Delwig vahetas 1735. aastal mõisa Otto Reinhold von Delwigiga (surn. 1739) Voorepere mõisa vastu Lüganuse kihelkonnas, kuid 1742 kuulutas Eestimaa ülemmaakohus Voorepere meeslääniks, mis pidi Otto Reinhold Delwigi lastetu surma järel minema Otto Hinrich Wiktor Delwigile ning vahetusleping tühistati.

1753. aastal omandas mõisa, assessor Gerhard Johann von Buxhoeweden, 1756. aastal müüs Gerhard Johann von Buxhoeweden Ohukotsu, titulaarnõunik Justus Johann Ludwig Briesemann von Nettigile, kes aga müüs mõisa paruness Helene von Fersenile, kes 1765. aastal müüs mõisa meeskohtunik Jakob Johann von Taubele. 1808. aastast omandas mõisa tollidirektor Karl Friedrich von Lingen ja 1821. aastast kapten Adolf von Klugen, 1842. aastast keisri tiibadjutant, kaardiväe rittmeister krahv Alexander von Tiesenhausen  (1809–1885). Alexander von Tiesenhauseni pärijatevahelisel kokkuleppel sai Ohukotsu mnõisa,  krahv ''Nikolai'' Hans Heinrich ''von Tiesenhausen'' (1848–1921).

Ohukotsu mõisas on sündinud Tallinna linnaaednik Hans Lepp (1873–1951).

Mõis riigistati 1919. aasta maareformiga.

## Vaata ka
*Eesti mõisate loend

## Viited

## Välislingid
*
*Ohukotsu mõisast Eesti mõisaportaalis
*Ohukotsu mõis (Mõisate ülevaated) - Muinsuskaitseameti digitaalarhiiv
*Ohukotsu mõis (Rapla khk), Eesti Ajalooarhiivi kinnistute register
Pühatu mõis

**Pühatu mõis** (saksa keeles *Pühhat*) oli kuni 1865. aastanirüütlimõis, seejärel aga poolmõisa staatuses Orgita kõrvalmõis Rapla kihelkonnas Harju kreisis.

Nüüdisajal jääb kunagine mõis Märjamaa valda Rapla maakonnas.

## Viited

## Välislingid
*Pühatu mõis (Mõisate ülevaated) - Muinsuskaitseameti digitaalarhiiv
*Eesti Ajalooarhiivi kinnistute register: Pühatu mõis (Rapla khk)
Rapla mõis

**Rapla mõis** (saksa keeles *Rappel*) oli Alu kõrvalmõis Rapla kihelkonnas Harjumaal. Nüüdisajal jääb kunagine mõis Rapla valda Rapla maakonnas.

## Ajalugu
Alu mõisnik Hans Diedrich von Rosen (maetud 1738) müüs 26. aprillil 1705. aastal Alu mõisa Bengt Heinrich von Bistramile, jättes enesele Alust eraldatud Rapla mõisa. Sellega saab alguse Rapla mõisa ajalugu, kuigi ta jääb kuni lõpuni Alu kõrvalmõisaks.

1717. aastal ostab mõisa Jürgen Frisell (Georg Friesel).

1741. aastal ostab Alu mõisnik Bistram Rapla mõisa tagasi.

1747. aastal läheb Alu ja Rapla mõis Tiesenhausenite kätte.

1828. aastal ostab mõisa Udellide departemang

1858. aastal omandab mõisa avalikult müügilt Otto Gustav von Lilienfeld

24. veebruaril 1894. aastal liidetakse Rapla mõis ametlikult Alu mõisaga.

## Mõisakompleks
Mõis asus jõe vasakkaldal tänase Jõe tänava piirkonnas.

Tänapäevaks pole säilinud mitte ühtegi hoonet Rapla mõisast.

## Vaata ka
*Eesti mõisate loend

## Viited

## Välislingid
*Rapla mõis (Mõisate ülevaated) - Muinsuskaitseameti digitaalarhiiv
*Eesti Ajalooarhiivi kinnistute register: Rapla mõis (Rapla khk)
Reihenau mõis

**Reihenau mõis** (saksa keeles *Reichenau*) oli Järvakandi klaasivabrik poolmõisa staatuses Rapla kihelkonnas Harju kreisis. Ala eraldati 1911. aastal Järvakandi mõisast.

Nüüdisajal jääb kunagine mõis Kehtna valda Rapla maakonnas.

## Vaata ka
*Eesti mõisate loend
*Järvakandi

## Välislingid
*Reihenau mõis (Mõisate ülevaated) - Muinsuskaitseameti digitaalarhiiv
Haaknõel

**Haaknõel** on nööpnõela variant, millel on ühel poolel lihtne vedrumehhanism ja teisel poolel nõela kinni hoidev haarak.

Haarakul on kaks ülesannet: see hoiab nõelaotsa kinni, moodustades suletud süsteemi, ning katab nõela teravat otsa, et see ei vigastaks kasutajat.

Haaknõelu kasutatakse tavaliselt tekstiilide üksteise külge kinnitamiseks, näiteks tekstiilesemete valmistusprotsessis.

Haaknõela eelkäijateks olid sõled, mille kinnitusmehhanism sarnanes haaknõela omaga. Haaknõela leiutajaks peetakse ameerika mehaanikut Walter Hunti, kes oli sõbrale 15 dollarit võlgu ning lootis leiutisest saadava tuluga võla tasuda. Ta patenteeris haaknõela 1849. aastal ja müüs õigused 400 dollari eest, aimamata, et tema leiutisega hakatakse teenima miljoneid.
Riidaku mõis

**Riidaku mõis** (saksa keeles *Ridaka*) kuni 1877. aastani rüütlimõis, seejärel poolmõis Rapla kihelkonnas Harju kreisis.

Nüüdisajal jääb kunagine mõis Märjamaa valda Rapla maakonnas.

Riidaku on endine Pühatu mõisa osa, mille Tallinna linnusekohtu assessor Thomas Dunte (surn. 1697) pärijad loovutasid 1704. aastaks leitnant Gerhard Jakob Colvenrothile. Colvenroth rentis selle maatüki leitnant Johann Bohnsackile. 

Põhjasõja järel 1720. aastal tunnistas Venemaa keisririigi komisjon vanaks vabaks aadli pärusmõisaks küll Pühatu, aga mitte sinna juurde kuuluvat Riidakut. 2. aprillil 1765 loovutas preili Anna Elisabeth von Krusenstiern Riidaku mõisa Rapla koguduse pastorile Peter Johann Fassile pandiloovutuslepinguga eelneva pandisumma vastu. Pärimis- ja loovutuslepinguga loovutas tõeline kammerhärra Reinhard Wilhelm von Pohlmann oma pärusõiguse Peter Fassile (surn. 1768). 1765. aastal on Riidaku mõisat esmamainitud maanimistus iseseisva mõisana.

## Vaata ka
*Eesti mõisate loend

## Viited

## Välislingid
*Riidaku mõis (Mõisate ülevaated) Muinsuskaitseameti digitaalarhiiv
*Riidaku mõis (Rapla khk) Eesti Ajalooarhiivi kinnistute register
*
Elza Radziņa

**Elza Radziņa** (sünninimi **Elza Katrina Podniece**, kodanikunimi abielus **Elza Šalkone-Radziņa**; 10. veebruar 1917 Harkiv – 18. august 2005 Riia) oli läti näitleja.

Õppis Jelgava Teatristuudios, mille lõpetas 1942. Töötas näitlejana aastatel 1944–1953 Jelgava Draamateatris, 1953–1954 Valmiera Draamateatris ja alates 1954. aastast Läti Rahvusteatris.

Alates 1949. aastast mängis Elza Radziņa ligi 40 filmis. Sealhulgas mängis ta 1969. aastal valminud Tallinnfilmi mängufilmis "Viimne reliikvia" Pirita kloostri abtissi rolli.

Elza Radziņa on maetud Riia metsakalmistule.

## Välislingid

*Elza Radziņa kino-teatr.ru lehel
*Elza Radziņa imdb andmebaasis
Juha Sipilä

**Juha Petri Sipilä** (sündinud 25. aprillil 1961 Vetelis) on Soome poliitik. Ta oli 29. maist 2015 kuni 6. juunini 2019 Soome peaminister.

Ta lõpetas 1986. aastal Oulu ülikooli insenerina.

2011. aastal valiti ta Eduskunna liikmeks.

Alates 9. juunist 2012 on ta Soome Keskerakonna esimees.

2015. aasta parlamendivalimistel sai Sipilä 30 733 häält, mis oli nende valimiste rekord. Ühtlasi sai Keskerakonnast Eduskunna suurim erakond.

## Vaata ka
* Juha Sipilä valitsus
Kabala mõis

**Kabala mõis** on mitme mõisa nimi:

***[[Kabala mõis (Viru-Nigula)|Kabala mõis]]** Viru-Nigula kihelkonnas
***[[Kabala mõis (Rapla)|Kabala mõis]]** Rapla kihelkonnas
***[[Kabala mõis (Pilistvere)|Kabala mõis]]** Pilistvere kihelkonnas
Ohekatku mõis

**Ohekatku mõis** (saksa keeles *Odenkat, Odenkolk*) oli rüütlimõis Rapla kihelkonnas Harjumaal. Nüüdisajal jääb kunagine mõis Kehtna valda Rapla maakonnas.

Mõisast on teateid aastast 1453, mil mõis kuulus Vietinghoffidele. 1485. aastal jagas Arndt Wietinghoff oma venna nõusolekul talle kuuluvad valdused kahe poja vahel. Poeg Arndt sai Järvakandi mõisa ning Fromhold Kehtna (Hof Kechenell) ja Ohekatku (*Odenkolk*) mõisad. 

Johann von Vietinghoffi (surn. 1610) pärija, tema tütar Anna abiellub Ewert von Taubega (mainitud 1639, 1649) ning mõis läks Taubede omandisse, omanikud Berend Taube (mainitud 1663), tema pojapoeg Ewert Taube (mainitud 1678, surn. 1692). Tema tütar Anna Dorothea Taube abiellus Anton Friedrich von Salzaga, kes pantis 1707 mõisa kapten Berend Otto Taube nõusolekul Ohekatku mõisa kindralmajor, viitsekuberner Dietrich Friedrich von Patkullile.

## Vaata ka
*Eesti mõisate loend
## Viited

## Välislingid
*Ohekatku mõis (Mõisate ülevaated) - Muinsuskaitseameti digitaalarhiiv
*Ohekatku mõis (Rapla khk), Eesti Ajalooarhiivi kinnistute register 
* Liivi Aarma.  Küla ajaloo uurimisest Taani hindamisraamatust rootsi aja lõpuni 3. Kehtna, Keava, Ohekatku, Lelle, Lellapere kant, Raplamaa Sõnumid, nr. 23, 7. juuni 2017
Kalle Päätalo

**Kaarlo Alvar Päätalo** (11. november 1919 Taivalkoski vald – 20. november 2000 Tampere) oli soome kirjanik.

Ta hakkas juba 13-aastaselt metsatööl käima. Talle meeldis lugeda ja ta unistas juba lapsena kirjutamisest, kuigi ei pidanud seda elatusvahendiks.

Päätalo osales Talvesõjas ja Jätkusõjas, kus sai haavata. Pärast sõda lõpetas ta tehnikakooli ehituse alal ja töötas seejärel ehitusmeistrina.

Tema esimene romaan ilmus 1958. aastal. Alates 1963. aastast oli ta vabakutseline kirjanik. Kokku kirjutas ta üle 40 romaani. Ta kirjutas eelkõige metsa- ja ehitustööst ning vaestest ja töökatest inimestest. Tema romaanide põhjal tehti mitu filmi.

Aastal 1978 sai ta professori aunimetuse. Ta sai 1999. aastal Väinö Linna auhinna ja Suomi-palkinto. Läbi aegade suuremate soomlaste seas valiti Kalle Päätalo 69. kohale.

Pärast Kalle Päätalo surma püstitati Taivalkoskis talle mälestusmärk. Vallas tegutseb ka Päätalo instituut. Kirjaniku lapsepõlvekodus Kallioniemis on majamuuseum.

Eesti keeles on ilmunud tema romaan "Hämariku eel" (Eesti Kirjastus Orto, Toronto 1966).

## Välislingid
* Järelehüüe ajalehes Helsingin Sanomat
* Päätalo instituut
Ahtalehine arnika

**Ahtalehine arnika** (*Arnica angustifolia*) on taimeliik arnika perekonnast.

## Süstemaatika
Esmakirjeldaja on Martin Vahl.

Ahtalehisel arnikal on alamliigid
**[[Arnica angustifolia subsp. alpina]]* 
**[[Arnica angustifolia subsp. tomentosa]]* 

## Levik
Ta on levinud Euraasia ja Ameerika Arktika-osas.

## Kirjeldus
Lehed on kitsad. Korvõisik on oranžikaskollane. Õisiku läbimõõt on 5–7 cm.

## Välislingid

*Flora of North America
Berea ringkond

**Berea ringkond** on 1. järgu haldusüksus Lesothos.

Ringkonna pindala on 2222 km², elanike arv oli 2006. aastal umbes 256 500.

Ringkonna halduskeskus on Teyateyaneng.
Lesotho Fatse La Bontata Rona

**"Lesotho Fatse La Bontata Rona"** ('Lesotho, me isade maa') on Lesotho riigihümn.

Hümn on kasutusel aastast 1967. Selle sõnad kirjutas prantsuse misjonär François Coillard ja muusika Ferdinand-Samuel Laur.

## Hümni sõnad
Mägiarnika

**Mägiarnika** (*Arnica montana* L.) on mitmeaastane rohttaim korvõieliste sugukonnast arnika perekonnast.

## Levila ja kasvukoht
Mägiarnika on looduslikult levinud Euroopa mägedes, lisaks veel Lõuna-Venemaal ja Kesk-Aasias. Eestis kasvatatakse pigem ilutaimena. Kasvab meelsamini 500–2500 m kõrgusel mägistel niitudel. Muld peaks pigem olema väheviljakas ja happeline. Samuti on mägiarnikale sobilik kasvukoht turbaraba. 

## Välimus
Mägiarnika on 20–60 cm kõrgune mitmeaastane rohttaim. Lehed on ovaalsed ümara tipuga, alumine pool on tumeroheline. Lehed paiknevad maapinna ligidal leherosetina. Varred on karvased. Õied on erekollased kiirjad ja karikakaraõite moodi. Kroonlehed on kahes suuruses. Välimiste kroonlehtede pikkus on 4,9–5,7 cm. Sisemised kroonlehed on väiksemad kui 1 mm või 1–2 mm pikkused.

## Kasvatamine
Mägiarnikat on lihtne kasvatada, kuna taim talub erinevaid mullatingimusi. Muld võib olla liivane või savine. Ideaalne muld on liiva, savi ja turba segu. Mägiarnika eelistab väheviljakat ja vett läbilaskvat mulda. Muld peaks olema pidevalt niiske. pH võib mullal olla nii happeline, neutraalne kui ka aluseline, kuid eelistab pigem happelist pinnast. Saab kasvada ka väga happelises mullas. Mägiarnikale sobib valgusküllane kasvukoht.

Mägiarnika õitseb juulist augustini. Õisi koos tupplehtedega võib korjata juunist augustini. Juuri on parim aeg koguda kevadel (aprillis) ja sügisel (oktoobris). 

## Keemiline koostis
Mägiarnika koostises on seskviterpenoidsed laktoonid (arnifoliin, arnitsiin, helenaliin), triterpenoidid (arnidiool, faradiool). Droogis on ka kumariinid (skopoletiin, umbelliferoon), flavanoidid (kvertsetiini, kempferooli, apigeniini ja luteoliini glükosiidid), eeterlikku õli jm. 

Kasutatakse arnikatinktuuri ja arnikateed. Tinktuur valmistatakse värsketest õitest või kuivatatakse eelnevalt soojas varjulisel alal, kus on hea õhuringlus. 

## Kasutamine
Mägiarnika on antibiootiline, põletikuvastane, inotroopne, trombotsüütidevastane, reumavastane ja valu vaigistav. Tarvitatakse välispidiselt paisete, verevalumite, reuma, podagra, lihasevalu, suulimaskestapõletike ja putukahammustuste korral.

## Hoiatused
Võib tekitada nahapõletikke. Pikaajalisel tarvitamisel võivad tekkida villid, haavandid ja kude võib kärbuda. Seespidiselt ei tohi tarvitada, sest mägiarnika tekitab limaskestade ärritust, iiveldust, oksendamist, suu ja kurgu valulikkust, pulsi aeglustumist ja kiirenemist, vererõhu kõikumist, hingamishäireid (hingeldust) ja lihasehalvatust.

## Viited
Leif Segerstam

**Leif Selim Segerstam** (2. märts 1944 Vaasa – 9. oktoober 2024 Helsingi) oli Soome dirigent ja helilooja. 

Leif Segerstam õppis Sibeliuse Akadeemias klaveri- ja viiulimängu ning orkestrijuhtimist. 1962. aastal võitis ta Maj Lindi nimelise pianistide konkursi. 1964. aastal lõpetas ta New Yorgi Juilliardi kooli orkestrijuhtimise alal. 

Aastatel 1970–1972 oli ta Stockholmi Kuningliku Ooperi peadirigent, 1973–1974 Soome Rahvusooperi direktor, 1975–1982 Viini raadio sümfooniaorkestri peadirigent, 1977–1987 Soome raadio sümfooniaorkestri peadirigent, 1983–1989 Rheinland-Pfalzi filharmoonia peadirigent, 1988. aastast Taani raadio sümfooniaorkestri peadirigent. Sügisest 1995 kuni 2001. aastani oli ta uuesti Stockholmi kuningliku ooperi peadirigent, 1995–2007 Helsingi linnaorkestri peadirigent, sügisest 2007 emeriitpeadirigent. 

Alates 1997. aastast oli Leif Segerstam Sibeliuse akadeemias orkestrijuhtimise professor, tema õpilane on olnud ka Mikk Murdvee.

Segerstam kirjutas kokku 371 sümfooniat, ehkki neist vähesed jõudsid lavale.

Leif Segerstam oli erakordset loominguline helilooja ja lisaks uskumatule hulgale sümfooniatele valmis tema käe all ka suur hulk kontserte keelpillikvartetile, viiulile ja klaverile, lisaks kammer- ja vokaalmuusikat. Eriti tähelepanuväärne on tema hilisemate sümfooniate vabas pulsatsioonis Rosenkranzi-vorm, mida esitatakse ilma dirigendita. 

1992. aastal pälvis ta Pro Finlandia teenetemärgi ja 1998. aastal Põhjamaade Nõukogu muusikaauhinna.

## Välislingid
* Finnish Music Information Centre
* Leif Segerstam profile at Ondine Records
* Composer / Conductor Leif Segerstam
Henry James

**Henry James** [h'enri džeims] (15. aprill 1843 New York – 28. veebruar 1916 London) oli Ameerika Ühendriikide kirjanik, kes elas enamiku oma elust Inglismaal. Teda peetakse üheks 19. sajandi realismi võtmekujudest.

## Tunnustus
*1898 – valiti Ameerika Kunstide ja Kirjanduse Akadeemia liikmeks

## Eesti keeles ilmunud teoseid
* "Daami portree", tõlkinud Henno Rajandi, Tallinn: Eesti Raamat, 1977 (uustrükk Eesti Päevalehe raamatusarjas 2005)
* "Kruvi keere", tõlkinud Anne Allpere, Loomingu Raamatukogu 14–16, 1993
* "Asperni kirjad", tõlkinud Riina Jesmin, Loomingu Raamatukogu 37–38, 1995
* "Daisy Miller", tõlkinud Riina Jesmin, Loomingu Raamatukogu 21, 1996
* "Saadikud", tõlkinud Urve Hanko, Tallinn: Eesti Raamat, 1999
* "Eurooplased", tõlkinud Riina Jesmin, Loomingu Raamatukogu 21–23, 2002
* "Üleloomulikud lood", tõlkinud Vilma Jürisalu, Tallinn: Eesti Raamat, 2006
* "Tuvi tiivad", tõlkinud Krista Kaer, Tallinn: Varrak, 2023
Tom Thabane

**Motsoahae Thomas Thabane** (sündinud 28. mail 1939 Maserus) on Lesotho poliitik, kes on alates 16. juunist 2017 Lesotho peaminister. Ta oli samas ametis ka 8. juunist 2012 kuni 17. märtsini 2015.

Aastatel 1990–1991 ja 1998–2002 oli ta välisminister, 2002–2004 siseminister ning seejärel kommunikatsiooni- ja teadusminister.

30. augustil 2014 põgenes Thabane Lõuna-Aafrika Vabariiki, süüdistades Lesotho armeed riigipöörde korraldamises. Peaministri kohuseid asus täitma senine asepeaminister Mothetjoa Metsing. Lesotho armee eitas süüdistusi riigipöörde korraldamises, kuid Thabane teatas, et kuna tema julgeolek Lesothos on ohus, ei saa ta riiki tagasi pöörduda. 3. septembril pöördus Thabane Lõuna-Aafrika Vabariigi politsei kaitse all kodumaale tagasi ja asus uuesti täitma valitsusjuhi kohuseid. 

Tema erakond kaotas 2015. aasta parlamendivalimised ja 17. märtsil 2015 astus peaministrina ametisse senine opositsioonijuht Pakalitha Mosisili.

## Välislingid
* Rulers.org
Dionysios Traakiast

**Dionysios Traakiast** (ka **Dionysius Thrax**; kreeka keeles Διονύσιος ὁ Θρᾷξ; umbes 170 eKr – 90 eKr) oli hellenismiajastu grammatik.

Ta ei olnud pärit Traakiast, vaid ilmselt Aleksandriast. Ta oli Aristarchose õpilane. Hiljem töötas ta Rhodosel.

Teda peetakse esimese kreeka keele grammatika "Τέχνη Γραμματική" (*Technē grammatikē*) autoriks, kuigi on seatud kahtluse alla, kas ta kirjutas kogu teose ise. 

Grammatika eesmärgiks oli aidata koinee kõnelejatel mõista Homerose ja teiste kirjanike kasutatavat eepilist keelt. Traktaadis on põhiliselt kirjeldatud morfoloogiat ja sõnaliike, vähem käsitletud häälikuid, kuid täiesti kõrvale jäetud süntaks.
Voivõv Kodzuv

**Voivõv Kodzuv** (komi keeles *Войвыв кодзув*, 'põhjatäht') on Komi Vabariigis Sõktõvkaris ilmuv komikeelne kirjandus- ja kultuuriajakiri.

Ajakiri on asutatud 1926. aastal ja kandis esialgu nime **Ordõm** ('rada'). 1931. aastal sai ajakiri nimeks **Udarnik** ('lööktööline'). Sõja ajal ajakiri ei ilmunud, praeguse nime all ilmub alates 1946. aastast.

1971. aastal oli ajakirja trükiarv 5000 eksemplari, 2003. aastal 960 eksemplari..

## Viited
Udarnik

**Udarnik** võib tähendada järgmist:
*Udarnik, küla Leningradi oblastis Kingissepa rajoonis
*Udarnik, küla Leningradi oblastis Volossovo rajoonis
*Udarnik, komikeelse ajakirja Voivõv Kodzuv varasem nimi
*...